নরেশ ভূঁইয়া

**নরেশ ভূঁইয়া** (জন্ম: ৭ সেপ্টেম্বর ১৯৫১) একজন বাংলাদেশী অভিনেতা, নাট্যনির্দেশক ও লেখক। তিনি টেলিভিশন ও চলচ্চিত্র দুই মাধ্যমেই অভিনয় করে থাকেন।

২০১৭ সালে তিনি বাচসাস পুরস্কারের ‘চলচ্চিত্র সাংবাদিক’ বিভাগের ‘ফজলুল হক স্মৃতি পুরস্কার’ পান।

## প্রাথমিক জীবন
নরেশ ভূঁইয়া ৭ সেপ্টেম্বর ১৯৫১ সালে বাংলাদেশের নোয়াখালী জেলার বেগমগঞ্জ উপজেলার চৌমুহনী এলাকায় একটি মাহিষ্য হিন্দু পরিবারে জন্মগ্রহণ করেন। তার পিতার নাম দেবেন্দ্র কুমার ভূঁইয়া এবং মাতার নাম তুলসী বালা ভূঁইয়া। তিনি ঢাকা বিশ্ববিদ্যালয়ের অর্থনীতি বিভাগ থেকে অনার্স ও মাস্টার্স ডিগ্রী অর্জন করেন। ছোটবেলা থেকেই তার নাটকের প্রতি নেশা ছিল। পরে তার মঞ্চ নাটকের প্রতি একটা আগ্রহ সৃষ্টি হয়।

## কর্মজীবন
১৯৭২ সালে নরেশ ভূঁইয়া সৈয়দ সালাউদ্দিন জাকী প্রযোজিত ‘চাবির দুঃখ’ নামক নাটকে অভিনয়ের মাধ্যমে আত্মপ্রকাশ করেন। এরপর যুক্ত হন নাট্য অভিনয়ে। ১৯৮৯ সালে তিনি মমতাজউদদীন আহমদের নির্দেশনায় ‘সাতঘাটের কানাকড়ি’ নাটকে মঞ্চে অভিনয় করেন।

নরেশ ভূঁইয়ার সাংবাদিকতা শুরু হয় ১৯৭৩ সালে চিত্রালীতে কাজ করার মধ্য দিয়ে। তিনি ২০০৫ সাল পর্যন্ত চিত্রালীর সাথেই যুক্ত ছিলেন।

১৯৮০ সালে বিটিভির দীর্ঘ ধারাবাহিক মুসা আহমেদ প্রযোজিত ‘মাটির কোলে’ নাটকে ‘আন্দু ভাই’ চরিত্রে অভিনয় করে অনেক আলোচনায় এসেছিলেন নরেশ ভূঁইয়া।

১৯৯০ সালে রাবেয়া খাতুনের উপন্যাস অবলম্বনে নির্মিত ‘মোহর আলী’ নাটকে অভিনয় করেছিলেন নরেশ। কেন্দ্রীয় চরিত্রে অভিনয় করেছিলেন খালেদ খান। তারই কবিরাজ বন্ধুর চরিত্রে অভিনয় করেও অনেক আলোচনায় এসেছিলেন নরেশ ভূঁইয়া।

নির্মাতা হিসেবে নরেশ ভূঁইয়ার যাত্রা শুরু ১৯৯৮ সালে ‘ভালোবাসি সুধাইও না কারে ভালোবাসি’-এর মাধ্যমে। এটি রচনা করেছিলেন তার সহধর্মিণী, জনপ্রিয় অভিনেত্রী শিল্পী সরকার অপু। এরপরও তিনি ‘দয়িতা’, ‘ভালোবাসা ছুঁয়ে গেলে’, ‘কাঙ্ক্ষিত প্রহর’, ‘ভুল লিখতে ভুল করিও না’সহ আরও বেশ কিছু নাটক নির্মাণ করেন।

আশি দশকের শেষ প্রান্তে নরেশ ভূঁইয়া বাংলাদেশ চলচ্চিত্র সাংবাদিক সমিতিতে (বাচসাস) সভাপতি হিসেবে দায়িত্ব পালন করেন।

২০২৫ সালে নরেশ ভূঁইয়া *ডিরেক্টরস গিল্ড বাংলাদেশ*  নির্বাচনে প্রধান নির্বাচন কমিশনার হিসেবে দায়িত্ব পালন করেছেন।

### লেখক হিসেবে
নরেশ ভূঁইয়ার লেখা বইগুলো হলো-

* নীতা তোমার জন্যে (২০১৭)
* দীপার সারাবেলা (২০১৮)
* শুধুই তুমি (২০১৮)

## চলচ্চিত্রের তালিকা

### চলচ্চিত্র

### ওয়েব ধারাবাহিক

### স্বল্পদৈর্ঘ্য চলচ্চিত্র

### টেলিভিশন
* চিটিং মাস্টার (২০১৯)
* শিফট (২০২০)
* আপনার ছেলে কি করে (২০২০)
* আয়না (২০২১)
* ট্রল (২০২১)
* মনের বাড়ি (২০২১)
* ম্যাচ উইনার (২০২১)
* বাকের খনি (২০২১)
* সাহস (২০২২)
* খাঁচা (২০২৩)
* যাওয়া আসার মাঝে (২০২৪)
* নিয়ামত (২০২৪)
* ঠিকানা বদলে যায় (২০২৪)
* রেগে গেলেন তো হেরে গেলেন (২০২৪)
* হারানো বিজ্ঞপ্তি (২০২৪)
* সিলেটি বনাম নোয়াখালী (২০২৪)
* ফারাম গেট (২০২৪)
* কী মায়ায় জড়ালে (২০২৫)
* অন্তরাল (২০২৫)
* মেজো ছেলে (২০২৫)
* রাতুল মাস্টার (২০২৫)
## ব্যক্তিজীবন
নরেশ ভূঁইয়া ১৯৮৩ সালের ২৩ নভেম্বর অভিনেত্রী শিল্পী সরকার অপুর সাথে বিবাহ বন্ধনে আবদ্ধ হন। তাদের দাম্পত্য জীবনে তিনজন পুত্র সন্তান রয়েছে। তাদের বড়ো ছেলে, অভিমন্যু কিশোয়ার রুপাই, সিঙ্গাপুরের ফিলিপ ক্যাপিটালের মার্কেটিং ম্যানেজার হিসেবে কর্মরত আছেন। তাদের মেজো ছেলে, ইয়াশ রোহান ইতোমধ্যে বাংলা নাটক ও চলচ্চিত্রে একজন তরুণ অভিনেতা হিসেবে জনপ্রিয়তা লাভ করেছেন এবং ছোট ছেলে, অর্জুন।
## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী মডেল
বিষয়শ্রেণী:বাংলাদেশী হিন্দু
বিষয়শ্রেণী:১৯৫১-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী